## Uredba o osnivanju Regionalnog središta za pružanje pomoći i uklanjanje posljedica katastrofa

### NN 107/2001 (5.12.2001.), Uredba o osnivanju Regionalnog središta za pružanje pomoći i uklanjanje posljedica katastrofa

# VLADA REPUBLIKE HRVATSKE

1774

Na teme­lju članka 12. stavka 2. Zakona o ustanovama (»Narodne novine«,
broj 76/93), Vlada Republike Hrvatske je na sjednici održanoj 29. studenoga
2001. godine, donijela

## UREDBU

### O OSNIVANJU REGIONALNOG SREDIŠTA ZA PRUŽANJE POMOĆI I UKLANJANJE POSLJEDICA KATASTROFA

Članak 1.

Ovom Uredbom osniva se ustanova pod nazivom: Re­gionalno središte za pruža­nje
pomoći i ukla­nja­nje pos­ljedica katastrofa (u da­lj­njem tekstu: Re­gionalno
središte).

Skraćeni naziv ustanove na hrvatskom jeziku je: Re­gionalno središte za
katastrofe.

Naziv ustanove na engleskom jeziku je: Re­gional Centar for Assistance
and Disaster Relief.

Skraćeni naziv ustanove na engleskom jeziku: RCADR.

Sjedište Re­gionalnog središta je u Divu­ljama kod Splita.

Članak 2.

Osnivač Re­gionalnog središta je Republika Hrvatska.

Prava i obveze osnivača obav­ljat će Vlada Republike Hrvat­ske.

Članak 3.

Djelatnosti Re­gionalnog središta su:

– prikup­lja­nje, obrada i vođe­nje baze podataka o katastrofama,

– razmjena znanstvenih i
tehničkih podataka i informacija važnih za zaštitu i spašava­nje od katastrofa,

– predlaga­nje, poduzima­nje
i usklađiva­nje preventivnih mjera za sma­nje­nje mogućnosti nastanka
katastrofa,

– usklađiva­nje postupaka
vezanih uz prelaske granica radi pruža­nja žurne pomoći namije­njene sprečava­nju
nastanka, odnosno ukla­nja­nju pos­ljedica katastrofe,

– usklađiva­nje zajedničkih
planova djelova­nja, prima­nja i pruža­nja pomoći drugim državama pri zaštiti i
spašava­nju te ukla­nja­nju pos­ljedica u katastrofama,

– obuka i osposob­ljava­nje
uprav­ljačkih i specijalističkih timova iz područja zaštite i spašava­nja,

– planira­nje i provedba vježbi
iz područja zaštite i spašava­nja, koje uk­ljučuju angažira­nje međunarodnih
uprav­ljačkih i spasilačkih timova.

U sjedištu Re­gionalnog središta
djeluje Operativno vatrogasno zapovjedništvo prioba­lja i interventna
vatrogasna postrojba Ministarstva unutar­njih poslova.

Re­gionalno središte
koordinira aktivnosti europskih država zainteresiranih za surad­nju u području
zaštite i spašava­nja, posebno u gaše­nju velikih šumskih požara u Sredozem­lju
i Jugo­istočnoj Europi, te prima­nju i pruža­nju međusobne pomoći radi sprečava­nja
nastaja­nja i ukla­nja­nja pos­ljedica katastrofa.

Članak 4.

Re­gionalnim središtem uprav­lja Upravno vijeće.

Upravno vijeće ima predsjednika i 6 članova koje imenuje i razrješuje
Vlada Republike Hrvatske.

Predsjednik i članovi Upravnog vijeća imenuju se na vrijeme od četiri
godine.

Predsjednika Upravnog vijeća predlaže ministar unutar­njih poslova,
zamjenika ministar obrane, a po jednog člana predlažu ministri:

– zaštite okoliša i prostornog uređe­nja,

– gospodarstva

– pomorstva, prometa i veza,

– po­ljoprivrede i šumarstva i

– znanosti i tehnologije.

Upravno vijeće donosi odluke većinom glasova svih članova.

Članak 5.

Upravno vijeće donosi Statut uz suglasnost Vlade Republike Hrvatske.

Upravno vijeće donosi godiš­nji program rada Re­gionalnog središta,
prati ­nje­govo izvrše­nje, donosi proračun prihoda i rashoda, odlučuje o kup­nji,
prodaji i drugom raspolaga­nju nekretninama te odlučuje o drugim bitnim pita­njima
vezanim uz rad utvrđenim Statutom Re­gionalnog središta.

Upravno vijeće ne može bez
suglasnosti Vlade Republike Hrvatske donijeti odluku o stjeca­nju, otuđe­nju
ili optereće­nju nekretnina.

Upravno vijeće donosi
poslovnik o svom radu.

Članak 6.

Radom Re­gionalnog središta
rukovodi ravnate­lj koje­ga imenuje i razrješuje Vlada Republike Hrvatske.

Ravnate­lj se imenuje na
vrijeme od četiri godine.

Članak 7.

Ravnate­lj Re­gionalnog središta
organizira i vodi rad i poslova­nje te predstav­lja i zastupa Re­gionalno središte.

Ravnate­lj obav­lja i druge
poslove određene zakonom i Statutom Re­gionalnog središta.

Ravnate­lj može bez
suglasnosti Upravnog vijeća sklapati poslove o stjeca­nju i otuđe­nju imovine,
izuzev nekretnina, do iznosa utvrđenog Statutom.

Članak 8.

Sredstva za osniva­nje i početak
rada Re­gionalnog središta osigurava osnivač u iznosu od 450.000,00 kuna.

Sredstva za poslova­nje i rad
Re­gionalnog središta pribav­ljaju se iz državnog proračuna, obav­lja­njem
djelatnosti i iz drugih izvora sukladno zakonu.

Ako u obav­lja­nju svoje
djelatnosti Re­gionalno središte os­tva­ri dobit, ta se dobit upotreb­ljava isk­ljučivo
za obav­lja­nje i razvoj djelatnosti.

Odluku o upotrebi dobiti iz
stavka 3. ovoga članka donosi Upravno vijeće, uz suglasnost Vlade Republike
Hrvatske.

Članak 9.

Re­gionalno središte za svoje
obveze odgovara cijelom svo­jom imovinom.

Republika Hrvatska solidarno i neograničeno odgovara za obveze Re­gionalnog
središta.

Članak 10.

Unutar­nje ustrojstvo Re­gionalnog središta uredit će se Statutom,
sukladno zakonu i ovoj Uredbi.

Članak 11.

Prava i obveze osnivača i Re­gionalnog središta koja nisu uređena ovom
Uredbom uređuju se statutom.

Članak 12.

Rad Re­gionalnog središta je javan.

Javnost rada osigurava ravnate­lj.

Podaci koji nisu dostupni javnosti utvrđuju se aktom Re­gionalnog središta
koje­g donosi Upravno vijeće.

Članak 13.

Vlada Republike Hrvatske će, u roku od 30 dana od stupa­nja na snagu ove
Uredbe, imenovati predsjednika i članove Upravnog vijeća.

Upravno vijeće je dužno, u roku od 60 dana od stupa­nja na snagu ove
Uredbe, donijeti Statut i druge akte potrebne za rad Re­gionalnog središta.

Članak 14.

Vlada Republike Hrvatske imenovat će privremenog ravna­te­lja koji će
obaviti pripreme za početak rada i podnijeti prijavu za upis Re­gionalnog središta
u sudski re­gistar ustanova, u roku od 60 dana od dana stupa­nja na snagu ove
Uredbe.

Članak 15.

Re­gionalno središte poči­nje
s radom danom upisa u sudski re­gistar ustanova.

Članak 16.

Ova Uredba stupa na snagu
danom objave u »Narodnim novinama«.

Klasa: 910-04/99-04/02
Urbroj: 5030109-01-6
Zagreb, 29. studenoga 2001.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 107/2001-1774